شه‌فه‌ق نيوز/ له‌شوون فيشتر له‌ چوار مانگ جه‌نگ و په‌لامار وه‌رده‌وام، دوياجار هيزه‌يل سوپاى سوريا وه‌ پشتگيرى ته‌ياره‌يل جه‌نگى سوورى تويه‌نستن شار حه‌له‌ب له‌ ترۆريسته‌يل داعش پاكه‌و بكه‌ن و وه‌و خاتريشه‌ وه‌ گووره‌ى هه‌واڵه‌يل ته‌له‌فزيۆن فه‌رمى سوريايش ئه‌وه‌ ده‌ركه‌فت ك هاووڵاتيه‌يل ئه‌و شاره‌ له‌ خوه‌شييا ئاهه‌نگ ساز ئه‌كه‌ن.
وه‌گووره‌ى هه‌واڵه‌گه‌ يه‌يش ئاشكرا بوى ك له‌ دويا په‌لاماره‌يل سوريا ئه‌را پاكه‌وكردن شار حه‌له‌ب له‌ ترۆريسته‌يل هويچ روى وه‌ڕوى بوينه‌وه‌يگ روى نه‌ياگه‌ و له‌ وه‌رجه‌ ئه‌وه‌گ هيزه‌يل سوورى ده‌س وه‌ په‌لامار بكه‌ن، چه‌كداره‌يل داعش واينه‌.
جى باسه‌، جه‌نگ ئازادكردن حه‌له‌ب له‌ 8 ئاب 2016 ده‌سوه‌پيكردگه‌و ته‌نيا سوپاو هيزه‌يل ئاسايشى سوريا وه‌ پشتگيرى هيز ئاسمانى سورياو ته‌ياره‌يل جه‌نگى رووسى به‌شدارى له‌و جه‌نگه‌ كردنه‌.
